 Zahanati za vijiji vya Kagunga na Zashe katika kata ya Kagunga halmashauri ya wilaya ya Kigoma mkoani Kigoma, hazina uwezo wa kuhudumia zaidi ya wananchi elfu ishirini na nne kutokana na kuwa na wastani wa mtumishi mmoja, ukosefu wa maabara ya vipimo na vifaa tiba muhimu hali inayolazimu baadhi ya wagonjwa kuvuka mpaka wa Tanzania na Burundi na kwenda kutibiwa katika mji wa Kabonga nchini Burundi. 